ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନମୋ ଆପ୍ ମାଧ୍ୟମରେ କୋଟି କୋଟି ଦେଶବାସୀଙ୍କ ସହ ଯୋଡ଼ି ହୋଇ ରହିବା ମୋ ପାଇଁ ସୌଭାଗ୍ୟର କଥା: ପ୍ରଧାନମନ୍ତ୍ରୀ
ଏହି ଆପର ବିଭିନ୍ନ ଦିଗକୁ ବୁଝାଇ ସାଂସଦ କଲୋନେଲ ରାଜ୍ୟବର୍ଦ୍ଧନ ରାଥୋଡ କରିଥିବା ଏକ ଟୁଇଟର ଉତ୍ତର ଦେଇ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଟୁଇଟ କରିଛନ୍ତି:
‘ନମୋ ଆପ୍ ମାଧ୍ୟମରେ ଦେଶବାସୀଙ୍କ ସହ ନିରନ୍ତର ଯୋଡ଼ି ହୋଇ ରହିବା ମୋ ପାଇଁ ସୌଭାଗ୍ୟର କଥା ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅକ୍ଷୟ ତୃତୀୟାର ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଅକ୍ଷୟ ତୃତୀୟା ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଅକ୍ଷୟ ତୃତୀୟାର ହାର୍ଦ୍ଦିକ ଶୁଭେଚ୍ଛା । ଦାନ, ପୂଣ୍ୟ ଓ ମାଙ୍ଗଳିକ କାର୍ଯ୍ୟର ଶୁଭାରମ୍ଭର ପରମ୍ପରା ସହ ଜଡିତ ଏହି ପବିତ୍ର ପର୍ବ ସମସ୍ତ ଜୀବନରେ ସୁଖ, ସମୃଦ୍ଧି ଓ ଉତ୍ତମ ସ୍ୱାସ୍ଥ୍ୟ ଆଣୁ ବୋଲି କାମନା ।”
SR
(
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
ଘରୋଇ ଅଶୋଧିତ ତୈଳ ବିକ୍ରି ଉପରୁ ନିୟନ୍ତ୍ରଣ ପ୍ରତ୍ୟାହାର ପ୍ରସ୍ତାବକୁ କ୍ୟାବିନେଟ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି ବୈଠକରେ ‘ଘରୋଇ ଉତ୍ପାଦିତ ଅଶୋଧିତ ତୈଳ ଉପରୁ ନିୟନ୍ତ୍ରଣ ପ୍ରତ୍ୟାହାର’ ପ୍ରସ୍ତାବକୁ ଅନୁମୋଦନ କରାଯାଇଛି । ଅଶୋଧିତ ତୈଳ ଏବଂ କଣ୍ଡେନସେଟ୍ ଆବଣ୍ଟନକୁ ବନ୍ଦ କରିବା ଲାଗି ଏହି ନିଷ୍ପତ୍ତି ନିଆଯାଇଛି । କ୍ୟାବିନେଟର ନିଷ୍ପତ୍ତି ୧ ଅକ୍ଟୋବର ୨୦୨୨ ଠାରୁ ଲାଗୁ ହେବ । ଏହି ନିଷ୍ପତ୍ତି ଫଳରେ ସମସ୍ତ ଅନ୍ବେଷଣ ଏବଂ ଉତ୍ପାଦନ  ଅପରେଟରଙ୍କ ପାଇଁ ସ୍ବାଧୀନ ବିପଣନ ସୁନିଶ୍ଚିତ ହୋଇପାରିବ । ସରକାର, କିମ୍ବା ତାଙ୍କ ନୋମିନୀ ଅଥବା ସରକାରୀ କମ୍ପାନୀଗୁଡ଼ିକୁ ଅଶୋଧିତ ତୈଳ ବିକ୍ରି କରିବା ଲାଗି ଉତ୍ପାଦନ ସହଭାଗିତା ଚୁକ୍ତିନାମା ର ସର୍ତ୍ତକୁ ତଦନୁଯାୟୀ କୋହଳ କରାଯିବ । ସବୁ ଇଏଣ୍ଡପି କମ୍ପାନୀଙ୍କୁ ଏବେ ଘରୋଇ ବଜାରରେ ନିଜ କ୍ଷେତ୍ରରୁ ଅଶୋଧିତ ତୈଳ ବିକ୍ରି କରିବା ନିମନ୍ତେ ସ୍ବାଧୀନତା ମିଳିପାରିବ । ସବୁ ଚୁକ୍ତିନାମାରେ ରୟାଲିଟି, ଉପକର, ଆଦି ଭଳି ରାଜସ୍ବର ଗଣନା ଏକସମାନ ଆଧାରରେ ହିସାବ କରାଯିବ । ତେବେ ପୂର୍ବ ବ୍ୟବସ୍ଥା ଭଳି, ରପ୍ତାନି ନିମନ୍ତେ ଅନୁମତି ମିଳିବ ନାହିଁ ।
କ୍ୟାବିନେଟର ଏହି ନିଷ୍ପତ୍ତି ଆର୍ଥିକ ଗତିବିଧିକୁ ପ୍ରୋତ୍ସାହନ ଦେବ, ଅପଷ୍ଟ୍ରିମ୍ ତୈଳ ଏବଂ ଗ୍ୟାସ କ୍ଷେତ୍ରରେ ନିବେଶକୁ ପ୍ରୋତ୍ସାହିତ କରିବ ଏବଂ ୨୦୧୪ ଠାରୁ ଆରମ୍ଭ କରାଯାଇଥିବା ବିଭିନ୍ନ ପରିବର୍ତ୍ତନକାରୀ ସଂସ୍କାରକୁ ତ୍ବରାନ୍ବିତ କରିବ । ବ୍ୟବସାୟିକ ସୁଗମତା ଏବଂ ଅପରେଟର/ଉଦ୍ୟୋଗମାନଙ୍କୁ ଆବଶ୍ୟକତା ଅନୁଯାୟୀ ପରିଚାଳନା ସମ୍ବନ୍ଧୀୟ ସୁବିଧା ଯୋଗାଇ ଦେବା ଉପରେ ଧ୍ୟାନ କେନ୍ଦ୍ରିତ କରାଯାଇଛି । ଏଥିପାଇଁ ତୈଳ ଏବଂ ଗ୍ୟାସ ଉତ୍ପାଦନ, ମୌଳିକ ଭିତ୍ତିଭୂମି ଓ ବିପଣନ ସହ ଜଡ଼ିତ ନୀତିକୁ ଆହୁରି ଅଧିକ ସ୍ବଚ୍ଛ କରାଯାଇଛି ।
ପ୍ରତିରକ୍ଷା ମନ୍ତ୍ରଣାଳୟ
ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂଙ୍କ ଅଧ୍ୟକ୍ଷତାରେ ଗଠିତ ପ୍ରତିରକ୍ଷା ଅଧିଗ୍ରହଣ ପରିଷଦ ଦ୍ୱାରା ୭୬,୩୯୦ କୋଟି ଟଙ୍କାର ପ୍ରସ୍ତାବ ଅନୁମୋଦିତ, ଆତ୍ମନର୍ଭର ଭାରତ ନିମନ୍ତେ ବଡ ପ୍ରୋତ୍ସାହନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଆତ୍ମନିର୍ଭର ଭାରତ ପାଇଁ ଆହ୍ୱାନ ପରିପ୍ରେକ୍ଷୀରେ ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂଙ୍କ ଅଧ୍ୟକ୍ଷତାରେ ପ୍ରତିରକ୍ଷା ଅଧିଗ୍ରହଣ ପରିଷଦ ର ଏକ ବୈଠକ ଆଜି ରେ ବସି ସଶସ୍ତ୍ର ସେନାର ୭୬, ୩୯୦କୋଟି ଟଙ୍କା ପୁଞ୍ଜି ଅଧିଗ୍ରହଣ ପ୍ରସ୍ତାବ ବାଏ  ଆଣ୍ଡ ମେକ ଇଣ୍ଡିଆନ ଆଣ୍ଡ ବାଏ ଇଣ୍ଡିଆନ ଆଇଡିଡିଏମ୍ ଶ୍ରେଣୀରେ ଅନୁମୋଦିତ ହୋଇଛି । ଏହା ଭାରତୀୟ ପ୍ରତିରକ୍ଷା ଶିଳ୍ପକୁ ଏକ ବିରାଟ ପ୍ରୋତ୍ସାହନ ଦେବା ସହ ବିଦେଶୀ ମୁଦ୍ରା ଖର୍ଚ୍ଚ ପ୍ରଭୃତ ହ୍ରାସ ପାଇବ ।
ଭାରତୀୟ ସେବା ନିମନ୍ତେ ଡିଏସି କଷ୍ଟକର ପାର୍ବତ୍ୟାଞ୍ଚଳ ଫୋର୍କ ଲିଫ୍ଟ ଟ୍ରକ , ପୋଲ ବିଛାଇବା ଟ୍ୟାଙ୍କ , ଚକ ଯୁକ୍ତ ସାଞ୍ଜୁଆ ଲଢେଇ ଯାନ , ଟ୍ୟାଙ୍କ ବିଧ୍ୱଂସୀ କ୍ଷେପଣାସ୍ତ୍ର ସହିତ ଅସ୍ତ୍ରଶସ୍ତ୍ର ଠାବ କରିପାରୁଥବା ରାଡର  ଆହରଣ ଦେଶୀୟ ନିର୍ମାଣ ଯାନ ଦ୍ୱାରା କରାଯିବ ।
ଭାରତୀୟ ନୌସେନା ନିମନ୍ତେ ଆନୁମାନିକ ୩୬ହଜାର କୋଟି ଟଙ୍କାର ନୌସେନା ପଥ ପ୍ରଦର୍ଶନକାରୀ ଜାହାଜ ବା ଆହରଣ ନିମନ୍ତେ ଡିଏସି ଅନୁମତି ଦେଇଛି । ଏହି ଏନଜିସିଗୁଡିକ ବହୁମୁଖୀ ଭୂମିକା ଗ୍ରହଣ କରିବ। ସେଗୁଡିକ ମଧ୍ୟରେ ପର୍ଯ୍ୟବେକ୍ଷଣ ଅଭିଯାନ, ଏସକର୍ଟ କାର୍ଯ୍ୟ, ନିବୃତ୍ତି, ଭୂପୃଷ୍ଠ, କାର୍ଯ୍ୟାନୁଷ୍ଠାନ ବଳ ଠାବ ଓ ଆକ୍ରମଣ ଏବଂ ଉପକୂଳ ପ୍ରତିରକ୍ଷା କାର୍ଯ୍ୟ ଅନ୍ତର୍ଭୁକ୍ତ । ଏହି ନୌସେନା ପଥ ପ୍ରଦର୍ଶନକାରୀ ଜାହାଜଗୁଡିକ ଭାରତୀୟ ନୌସେନାରେ ଥିବା ପରିପାଟୀରେ ଅତ୍ୟାଧୁନିକ ବୈଷୟିକ ଜ୍ଞାନ ଉପଯୋଗ କରି ନିର୍ମାଣ କରାଯିବ । ଡିଏସି ଆବଶ୍ୟକୀୟ ଗ୍ରହଣର ପାଇଁ ଡୋରନିଅର ଏୟାରକ୍ରାଫ୍ଟ ଓ ଏସୟୁ -୩୦ ଏମକେଆଇ ନବରତ୍ନ କମ୍ପାନୀ ହିନ୍ଦୁସ୍ତାନ ଏରୋନେଟିକ୍ସ ଲିମିଟେଡ ଦ୍ୱାରା ଭାରତୀୟ ଏରୋ ଇଞ୍ଜିନ ସାମଗ୍ରୀ ବ୍ୟବହାର କରି ନିର୍ମାଣ ପାଇଁ ଅନୁମତି ଦେଉଛି ।
ପ୍ରତିରକ୍ଷାରେ ଡିଜିଟାଲ ଅବସ୍ଥାନ୍ତର ପାଇଁ ‘ଡିଜିଟାଲ ତଟରକ୍ଷୀ ପ୍ରକଳ୍ପ’ ବାଏ ଇଣ୍ଡିଆ ଶ୍ରେଣୀରେ ଡିଏସି ଦ୍ୱାରା ଅନୁମୋଦିତ ହୋଇଛି । ଏହି ପ୍ରକଳ୍ପ ଅଧୀନରେ ସାରା ଦେଶରେ ଭୂପୃଷ୍ଠ ଓ ଆକାଶ କ୍ଷେତ୍ରରେ ସୁରକ୍ଷିତ ଡିଜିଟାଇଜେସନ କାର୍ଯ୍ୟକ୍ରମ ଓ ରଣନୀତିକ ଅର୍ଥ ମାନବ ସମ୍ବଳ ପରିଚାଳନା କ୍ଷେତ୍ରରେ ମଧ୍ୟ ତଟରକ୍ଷୀ ବାହିନୀରେ ଏହା ଲାଗୁ ହେବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନାଗୌର, ରାଜସ୍ଥାନ ସଡକ ଦୁର୍ଘଟଣା ମୃତକଙ୍କ ପାଇଁ ପ୍ରଧାନମନ୍ତ୍ରୀଙ୍କ ଦୁଃଖ ବ୍ୟକ୍ତ
ନାଗୌର, ରାଜସ୍ଥାନ ସଡକ ଦୁର୍ଘଟଣା ମୃତକଙ୍କ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୁଃଖ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“ରାଜସ୍ଥାନର ନାଗୌର ଠାରେ ହୋଇଥିବା ମର୍ମନ୍ତୁଦ ଦୁର୍ଘଟଣା ବେଶ ଦୁଃଖଦ । ଦୁର୍ଘଟଣାରେ ପ୍ରାଣ ହରାଇଥିବା ବ୍ୟକ୍ତିଙ୍କ ପରିବାରକୁ ସମବେଦନା ଜଣାଉଛି । ଆହତମାନଙ୍କ ଦ୍ରୁତ ଆରୋଗ୍ୟ କାମନା କରୁଛି । ପିଏମ@ନରେନ୍ଦ୍ର ମୋଦୀ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅଗଷ୍ଟ ୬ତାରିଖରେ ଏକ ଐତିହାସିକ ପଦକ୍ଷେପ ଭାବରେ ସମଗ୍ର ଦେଶରେ ୫୦୮ ରେଳ ଷ୍ଟେସନର ପୁନଃର୍ନିମାଣ ପାଇଁ ଭିତ୍ତି ପ୍ରସ୍ତର ସ୍ଥାପନ କରିବେ ପ୍ରଧାନମନ୍ତ୍ରୀ
୨୪,୪୭୦ କୋଟି ଟଙ୍କାରୁ ଊର୍ଦ୍ଧ୍ୱ ମୂଲ୍ୟରେ ଅମୃତ ଭାରତ ଷ୍ଟେସନ୍ ଯୋଜନା ଅଧୀନରେ ଏହି ପୁନଃ ର୍ନିମାଣ କରାଯିବ
"ସିଟି ସେଣ୍ଟର” ଭାବରେ ଷ୍ଟେସନର ବିକାଶ ପାଇଁ ମାଷ୍ଟର ପ୍ଲାନ୍ ପ୍ରସ୍ତୁତ ହେଉଛି
ସହରର ସାମଗ୍ରିକ ବିକାଶ ଦୃଷ୍ଟିକୋଣ ଅନୁସାରେ ରେଳ ଷ୍ଟେସନର ପୁନଃ ର୍ନିମାଣ ହେବ
ଷ୍ଟେସନ୍ ସୌଧର ଡିଜାଇନ୍ ସ୍ଥାନୀୟ ସଂସ୍କୃତି, ଐତିହ୍ୟ ଏବଂ ସ୍ଥାପତ୍ୟ ଦ୍ୱାରା ଅନୁପ୍ରାଣିତ ହେବ
ଏକ ଐତିହାସିକ ପଦକ୍ଷେପ ଭାବେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭିଡିଓ କନଫରେନ୍ସିଂ ମାଧ୍ୟମରେ ଅଗଷ୍ଟ ୬ତାରିଖ ପୂର୍ବାହ୍ନ ୧୧ଟା ସମୟରେ ସମଗ୍ର ଦେଶରେ ୫୦୮ ରେଳ ଷ୍ଟେସନର ପୁନଃ ର୍ନିମାଣ ପାଇଁ ଭିତ୍ତିପ୍ରସ୍ତର ସ୍ଥାପନ କରିବେ ।
ଅତ୍ୟାଧୁନିକ ସାଧାରଣ ପରିବହନ ସେବା ଯୋଗାଣ ଉପରେ ପ୍ରଧାନମନ୍ତ୍ରୀ ଅନେକ ସମୟରେ ଜୋର ଦେଇ ଆସୁଛନ୍ତି । ରେଳବାଇ ସମଗ୍ର ଦେଶରେ ଲୋକଙ୍କ ପରିବହନର ପସନ୍ଦଯୋଗ୍ୟ ମାଧ୍ୟମ ବୋଲି ଉଲ୍ଲେଖ କରି ସେ ରେଳ ଷ୍ଟେସନରେ ବିଶ୍ୱସ୍ତରୀୟ ସୁବିଧା ଯୋଗାଇଦେବା ଉପରେ ଗୁରୁତ୍ୱାରୋପ କରିଛନ୍ତି । ଏହି ଦୃଷ୍ଟିକୋଣ ଅନୁଯାୟୀ ସାରା ଦେଶରେ ୧୩୦୯ ଷ୍ଟେସନର ପୁନଃ ର୍ନିମାଣ ପାଇଁ ଅମୃତ ଭାରତ ଷ୍ଟେସନ ଯୋଜନା ଆରମ୍ଭ କରାଯାଇଥିଲା ।
ଏହି ଯୋଜନାର ଏକ ଅଂଶ ଭାବରେ ପ୍ରଧାନମନ୍ତ୍ରୀଙ୍କ ଦ୍ୱାରା ୫୦୮ ଷ୍ଟେସନର ପୁନଃବିକାଶ ପାଇଁ ଭିତ୍ତି ପ୍ରସ୍ତର ସ୍ଥାପନ କରାଯାଉଛି । ୨୪,୪୭୦ କୋଟିରୁ ଅଧିକ ମୂଲ୍ୟରେ ଏହି ଷ୍ଟେସନଗୁଡ଼ିକର ପୁନଃ ର୍ନିମାଣ କରାଯିବ । ସହରର ଉଭୟ ପାଶ୍ୱର୍ର ସଠିକ୍ ଏକୀକରଣ ସହିତ ଏହି ଷ୍ଟେସନଗୁଡିକର ବିକାଶ ପାଇଁ "ସିଟି ସେଣ୍ଟର” ଭାବରେ ମାଷ୍ଟର ପ୍ଲାନ୍ ପ୍ରସ୍ତୁତ ହେଉଛି । ଏହି ସମନ୍ୱିତ ଆଭିମୁଖ୍ୟ ରେଳ ଷ୍ଟେସନକୁ କେନ୍ଦ୍ର କରି ସହରର ସାମଗ୍ରିକ ସହରୀ ବିକାଶର ଦୃଷ୍ଟିକୋଣ ଦ୍ୱାରା ପରିଚାଳିତ ।
ଏହି ୫୦୮ ଷ୍ଟେସନ ୨୭ ଟି ରାଜ୍ୟ ତଥା କେନ୍ଦ୍ରଶାସିତ ଅଞ୍ଚଳରେ ରହିଛି, ସେଥିମଧ୍ୟରେ ଉତ୍ତରପ୍ରଦେଶ ଏବଂ ରାଜସ୍ଥାନରେ ୫୫ଟି କରି, ବିହାରରେ ୪୯, ମହାରାଷ୍ଟ୍ରରେ ୪୪, ପଶ୍ଚିମବଙ୍ଗରେ ୩୭, ମଧ୍ୟପ୍ରଦେଶରେ ୩୪, ଆସାମରେ ୩୨, ଓଡିଶାରେ ୨୫, ପଞ୍ଜାବରେ ୨୨, ଗୁଜୁରାଟ ଏବଂ ତେଲେଙ୍ଗାନାରେ ୨୧, ଝାଡଖଣ୍ଡରେ ୨୦, ଆନ୍ଧ୍ରପ୍ରଦେଶ ଏବଂ ତାମିଲନାଡୁରେ ୧୮ଟି କରି, ହରିୟାଣାରେ ୧୫, କର୍ଣ୍ଣାଟକରେ ୧୩ ଟି ରହିଛି ।
ଏହି ପୁନଃ ର୍ନିମାଣ ଆଧୁନିକ ଯାତ୍ରୀ ସୁବିଧା ଯୋଗାଇବା ସହିତ ଯାତ୍ରୀମାନଙ୍କ ମାର୍ଗଦର୍ଶନ ପାଇଁ ଭଲ ଡିଜାଇନ୍ ହୋଇଥିବା ଟ୍ରାଫିକ୍ ବ୍ୟବସ୍ଥା, ଇଣ୍ଟର - ମୋଡାଲ୍ ଏକୀକରଣ ଏବଂ ଭଲ ଡିଜାଇନ୍ ହୋଇଥିବା ସଙ୍କେତ ନିଶ୍ଚିତ କରିବ । ଷ୍ଟେସନ କୋଠାଗୁଡ଼ିକର ଡିଜାଇନ୍ ସ୍ଥାନୀୟ ସଂସ୍କୃତି, ଐତିହ୍ୟ ଏବଂ ସ୍ଥାପତ୍ୟ ଦ୍ୱାରା ଅନୁପ୍ରାଣିତ ହେବ ।
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦେଶରେ ପ୍ରକୃତ କରୋନା ରୋଗୀଙ୍କ ସଂଖ୍ୟା 3,31,146
• ମୋଟ ମାମଲାର ଏକ ତୃତୀୟାଂଶ ପ୍ରକୃତ ରୋଗୀ
• ଆରୋଗ୍ୟ ସଂଖ୍ୟା 6.1 ଲକ୍ଷରୁ ଅଧିକ
ନିର୍ଦ୍ଦିଷ୍ଟ ଲକ୍ଷ୍ୟ ନେଇ କୋଭିଡ-19 ପରିଚାଳନା ଯୋଗୁଁ ସକ୍ରିୟ ରୋଗୀଙ୍କ ସଂଖ୍ୟା ଦ୍ରୁତ ଗତିରେ ହ୍ରାସ ପାଉଛି । ଆଜିସୁଦ୍ଧା ଦେଶରେ ପ୍ରକୃତ କରୋନା ରୋଗୀଙ୍କ ସଂଖ୍ୟା 3,31,146 ରହିଛି । ଏପର୍ଯ୍ୟନ୍ତ କରୋନା ଚିହ୍ନଟ ହୋଇଥିବା ମୋଟ ରୋଗୀଙ୍କର ମଧ୍ୟରୁ ଏହି ସଂଖ୍ୟା ହେଉଛି ଏକ-ତୃତୀୟାଂଶରୁ ସାମାନ୍ୟ ଅଧିକ । ଘରକୁ ଘର ସର୍ଭେ, ଅନ୍ୟାନ୍ୟ ପ୍ରାକ ନିୟନ୍ତ୍ରଣ କାର୍ଯ୍ୟ, ଠିକଣା ସମୟରେ ଚିହ୍ନଟ ଏବଂ ଆବଦ୍ଧାଞ୍ଚଳ ପ୍ରତି ସତର୍କ ଦୃଷ୍ଟି, ବ୍ୟାପକ ପରୀକ୍ଷା ଓ ସମୟପୋଯୋଗୀ ନିଦାନ ଓ ଏଥିପାଇଁ ଉଦ୍ଦିଷ୍ଟ ନିୟମାବଳିକୁ କଡାକଡି ପାଳନ ଯୋଗୁଁ ସକ୍ରିୟ ରୋଗୀଙ୍କ ସଂଖ୍ୟା ହ୍ରାସ ପାଇଛି । କେନ୍ଦ୍ର ଓ ରାଜ୍ୟ ସରକାରଙ୍କ ଦ୍ଵାରା ପରୀକ୍ଷା ସାମର୍ଥ୍ୟ ବୃଦ୍ଧି, ସ୍ୱାସ୍ଥ୍ୟ ଭିତ୍ତିଭୂମିର ଉନ୍ନତି, ଏସଏଆରଆଇ/ଆଇଏଲଆଇ ମାମଲାଗୁଡିକର ଅଗ୍ରାଧିକାର ଭିତ୍ତିରେ ତଦାରଖ ଯୋଗୁଁ ଏହି ସୁସ୍ଥତା ହାର ବୃଦ୍ଧି ପାଇଛି । ନିମ୍ନରେ ଦିଆଯାଇଥିବା ରେଖା ଚିତ୍ର ଅନୁସାରେ ଜୁନ ମଧ୍ୟ ଭାଗ ସୁଦ୍ଧା ସୁସ୍ଥତା ହାର ଶତକଡା 50 ପହଞ୍ଚିଥିବା ବେଳେ ତା’ପରଠାରୁ ଏହା ଦ୍ରୁତ ଗତିରେ ବୃଦ୍ଧି ପାଇଛି । ଏବେ ସୁସ୍ଥତା ହାର ଶତକଡା 63.25ରେ ପହଞ୍ଚିଛି । ଏହିପରି ଜୁନ ମଧ୍ୟଭାଗ ସୁଦ୍ଧା ସକ୍ରିୟ ମାମଲା ଶତକଡା 45 ଭାଗ ଥିବା ବେଳେ ବର୍ତ୍ତମାନ ଏହା 34.18 ଶତକଡାକୁ ଖସି ଆସିଛି ।
କେବଳ ଗତ 24 ଘଣ୍ଟା ମଧ୍ୟରେ 20,783 ଜଣ ସୁସ୍ଥ ହୋଇଥିବା ବେଳେ ମୋଟ ସୁସ୍ଥ ରୋଗୀଙ୍କ ସଂଖ୍ୟା 6,12,814କୁ ବୃଦ୍ଧି ପାଇଛି । ସକ୍ରିୟ ରୋଗୀଙ୍କ ତୁଳନାରେ ସୁସ୍ଥ ହୋଇଥିବା ରୋଗୀଙ୍କ ସଂଖ୍ୟା 2,81,668 ଅଧିକ ।
ସେହିପରି କୋଭିଡ-19 ହସ୍ପିଟାଲ ଭିତ୍ତିଭୂମିର ଦୃଷ୍ଟିରୁ ପ୍ରଥମ ଶ୍ରେଣୀରେ 1,381ଟି ଉତ୍ସର୍ଗୀକୃତ କୋଭିଡ ହସ୍ପିଟାଲ ରହିଥିବା ବେଳେ ଦ୍ଵିତୀୟ ଶ୍ରେଣୀରେ 3,100ଟି ଉତ୍ସର୍ଗୀକୃତ କୋଭିଡ ସ୍ଵାସ୍ଥ୍ୟସେବା କେନ୍ଦ୍ର ଓ ତୃତୀୟ ଶ୍ରେଣୀରେ 10,367ଟି କୋଭିଡ ସୁଧାର କେନ୍ଦ୍ର ରହିଛି । ଏହିସବୁ କେନ୍ଦ୍ରରେ ମୋଟ 46,666ଟି ଆଇସିୟୁ ଶଯ୍ୟା ରହିଛି ।
କେନ୍ଦ୍ର ଓ ରାଜ୍ୟ ସରକାରଙ୍କ ସମନ୍ଵିତ ପଦକ୍ଷେପ ଯୋଗୁଁ କରୋନା ସଂକ୍ରମଣ ବୃଦ୍ଧି କେବଳ କେତେକ ନିର୍ଦ୍ଦିଷ୍ଟ ଅଞ୍ଚଳରେ ସୀମିତ ରହିଛି । କେବଳ ଦୁଇଟି ରାଜ୍ୟ ଯଥା ମହାରାଷ୍ଟ୍ର ଓ ତାମିଲନାଡୁରେ ଦେଶର ମୋଟ ସକ୍ରିୟ ରୋଗୀଙ୍କ ମଧ୍ୟରୁ ଶତକଡା 48.15 ରହିଛନ୍ତି । ଦେଶର ମୋଟ 36ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ମଧ୍ୟରୁ କେବଳ 10ଟି ରାଜ୍ୟରେ ମୋଟ ସକ୍ରିୟ ରୋଗୀଙ୍କ ସଂଖ୍ୟା ଶତକଡା 86.62 ରହିଛି । ଉତ୍ତମ ଚିକିତ୍ସା ପରିଚାଳନା ଯୋଗୁଁ କେନ୍ଦ୍ର ସରକାର ଏହିସବୁ ରାଜ୍ୟଗୁଡ଼ିକର ମୁକାବିଲାକୁ ଅଗ୍ରାଧିକାର ଦେଉଛନ୍ତି ।
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୁଜୁରାଟର ମୋଧେରା ସ୍ଥିତ ମୋଧେଶ୍ୱରୀ ମାତା ମନ୍ଦିରରେ ଦର୍ଶନ ଏବଂ ପୂଜାର୍ଚ୍ଚନା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁଜୁରାଟର ମୋଧେରା ସ୍ଥିତ ମୋଧେଶ୍ୱରୀ ମାତା ମନ୍ଦିର ଗସ୍ତ କରି ଆଜି ଦର୍ଶନ ଓ ପୂଜାର୍ଚ୍ଚନା କରିଥିଲେ । ପ୍ରଧାନମନ୍ତ୍ରୀ ପହଞ୍ଚିବା ପରେ ତାଙ୍କୁ ସମ୍ବର୍ଦ୍ଧିତ କରାଯାଇଥିଲା । ଶ୍ରୀ ମୋଦୀ ଯୋଡ ହସ୍ତରେ ଦେବୀଙ୍କଠାରୁ ଆଶୀର୍ବାଦ ଗ୍ରହଣ କରିଥିଲେ ଏବଂ ଗର୍ଭଗୃହରେ ଥିବା ମୋଧେଶ୍ୱରୀ ମାତାଙ୍କ ପ୍ରତିମା ଆଗରେ ମୁଣ୍ଡ ନୁଆଁଇଥିଲେ ।
ପ୍ରଧାନମନ୍ତ୍ରୀଙ୍କ ସହ ଗୁଜୁରାଟର ମୁଖ୍ୟମନ୍ତ୍ରୀ ଶ୍ରୀ ଭୁପେନ୍ଦ୍ର ପଟେଲ ଏବଂ ସାଂସଦ ଶ୍ରୀ ସି ଆର ପାଟିଲ ମଧ୍ୟ ଉପସ୍ଥିତ ଥିଲେ ।
ଏହାପୂର୍ବରୁ ଆଜି ପ୍ରଧାନମନ୍ତ୍ରୀ ଗୁଜୁରାଟର ମେହସାନା, ମୋଧେରାରେ ୩୯୦୦ କୋଟିରୁ ଅଧିକ ମୂଲ୍ୟର ଏକାଧିକ ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ ଏବଂ ଉତ୍ସର୍ଗ କରିଥିଲେ । ପ୍ରଧାନମନ୍ତ୍ରୀ ମଧ୍ୟ ମୋଧେରାକୁ ଭାରତର ପ୍ରଥମ ୨୪ଘଣ୍ଟିଆ ସୌରଶକ୍ତି ଚାଳିତ ଗ୍ରାମ ବୋଲି ଘୋଷଣା କରିଥିଲେ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଦି କୃତିଗଇ ଅବସରରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ଆଦି କୃତିଗଇ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସମସ୍ତଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଆଦି କୃତିଗଇର ସ୍ୱତନ୍ତ୍ର ଅବସରରେ ସମସ୍ତଙ୍କୁ ଶୁଭେଚ୍ଛା । ପ୍ରଭୁ ମୁରୁଗାଙ୍କ ଆଶୀର୍ବାଦ ସଦାବେଳେ ଆମ ଉପରେ ରହିଥାଉ ବୋଲି ପ୍ରାର୍ଥନା । ତାଙ୍କ କଲ୍ୟାଣରୁ ଆମ ସମାଜ ସଦାବେଳେ ସୁସ୍ଥ ଓ ସମୃଦ୍ଧ ରହୁ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୃଷକ କଲ୍ୟାଣ ସୁନିଶ୍ଚିତ କରିବା
ଗତ ୯ ବର୍ଷରେ କୃଷକଙ୍କ କଲ୍ୟାଣ ଦିଗରେ ନିଆଯାଇଥିବା ପଦକ୍ଷେପ ସେୟାର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗତ ୯ ବର୍ଷରେ କୃଷକ କଲ୍ୟାଣ ସମ୍ବନ୍ଧିତ ଆଲେଖ୍ୟ, ଭିଡିଓ, ଗ୍ରାଫିକ୍ସ ଏବଂ ସୂଚନାଗୁଡ଼ିକୁ ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ଆମ କୃଷକଙ୍କ ଝାଳ ଏବଂ ପରିଶ୍ରମ ଦେଶର ପ୍ରଗତିରେ ଏକ ବଡ଼ ଭୂମିକା ନିଭାଇଥାଏ । ସେମାନଙ୍କ ଅକ୍ଲାନ୍ତ ପରିଶ୍ରମ ଆମ ଖାଦ୍ୟ ସୁରକ୍ଷାର ମେରୁଦଣ୍ଡ । ୰୯ ବର୍ଷ ଧରି ଅନ୍ନଦାତାଙ୍କ ସଶକ୍ତୀକରଣ କରାଯାଇଛି ଏବଂ ଏହି କ୍ଷେତ୍ର ବିକାଶର ନୂଆ ଉଚ୍ଚତାକୁ ସୁନିଶ୍ଚିତ କରିଛି ।’
SR
(
ରାଷ୍ଟ୍ରପତିଙ୍କ ସଚିବାଳୟ
ଅନୁରାଗ ଓ ଅଭିମାନ ସହ କାର୍ଯ୍ୟ କଲେ ୨୦୪୭ର ଭାରତ ଅଧିକ ସମୃଦ୍ଧ, ଶକ୍ତିଶାଳୀ ଓ ସୁଖୀ ହେବା ଆପଣମାନେ ସୁନିଶ୍ଚିତ କରିପାରିବେ
୨୦୨୦ ବ୍ୟାଚର ଆଇଏଏସ ଅଧିକାରୀମାନଙ୍କୁ ରାଷ୍ଟ୍ରପତି ଶ୍ରୀମତୀ ଦ୍ରୌପଦୀ ମୁର୍ମୁଙ୍କ ପରାମର୍ଶ
ରାଷ୍ଟ୍ରପତିଙ୍କୁ ସାକ୍ଷାତ କଲେ ୨୦୨୦ ବ୍ୟାଚର ଆଇଏଏସ ଅଧିକାରୀ
କେନ୍ଦ୍ର ମନ୍ତ୍ରଣାଳୟର ବିଭିନ୍ନ ବିଭାଗର ସହକାରୀ ସଚିବ ଭାବେ କାର୍ଯ୍ୟରତ ୨୦୨୦ ବ୍ୟାଚର ୧୭୫ ଜଣ ଆଇଏଏସ ଅଧିକାରୀ ରଷ୍ଟ୍ରପତି ଶ୍ରୀମତୀ ଦ୍ରୌପଦୀ ମୁର୍ମୁଙ୍କୁ ଆଜି ରାଷ୍ଟ୍ରପତି ଭବନରେ ସାକ୍ଷାତ କରିଛନ୍ତି ।
ଅଧିକାରୀମାନଙ୍କୁ ସମ୍ବୋଧନ କରି ରାଷ୍ଟ୍ରପତି କହିଲେ ଯେ ଜନସେବକ ଭାବେ ଭାରତ ଏକ ବୈଶ୍ୱିକ ଜ୍ଞାନକେନ୍ଦ୍ର, ନବୋନ୍ମୋଷ, ପ୍ରଯୁକ୍ତି ବିକାଶ ଓ ଅନ୍ୟାନ୍ୟ କ୍ଷେତ୍ରରେ କିପରି ପ୍ରତିଷ୍ଠା ଲାଭ କରିବ ତାହା ସୁନିଶ୍ଚିତ କରିବା ନେଇ ସେମାନଙ୍କର ଏକ ଗୁରୁତ୍ୱପୂର୍ଣ୍ଣ ଭୂମିକା ରହିଛି । ଏଥି ସହିତ ଭାରତ ସାମାଜିକ ଅନ୍ତର୍ଭୁକ୍ତୀକରଣ ଏବଂ ପରିବେଶର ସ୍ଥାୟୀ ଓ ନିରନ୍ତର ବିକାଶ ପାଇଁ ନେଇଥିବା ନେତୃତ୍ୱ ମଧ୍ୟ ଶକ୍ତିଶାଳୀ କରିବାକୁ ହେବ ।
୨୦୪୭ କଥା ଚିନ୍ତା କଲେ ୨୦୨୦ ବ୍ୟାଚର ଅଧିକାରୀମାନେ ସେତେବେଳକୁ ଅତି ବରିଷ୍ଠ ନିଷ୍ପତ୍ତି ଗ୍ରହଣକାରୀ ହୋଇସାରିଥିବେ ବୋଲି କହି ରାଷ୍ଟ୍ରପତି କହିଥିଲେ ଯେ ଅନୁରାଗ ଓ ଅଭିମାନ ସହ କାର୍ଯ୍ୟ କଲେ ସେମାନେ ଏକ ସମୃଦ୍ଧ, ମଜଭୁତ ଓ ବିକଶିତ ୨୦୪୭ ସୁନିଶ୍ଚିତ କରିପାରିବେ । ୨୦୪୭କୁ ପରିବର୍ତ୍ତିତ ରୂପ ଦେବାପାଇଁ ସେମାନଙ୍କୁ ଆଧୁନିକ ଓ ସେବାଭିତ୍ତିକ ମନୋଭାବ ନେଇ କାର୍ଯ୍ୟ କରିବାକୁ ପଡିବ ବୋଲି ସେ କହିଥିଲେ । ମିଶନ କର୍ମଯୋଗୀ ଆମର ଲୋକସେବକମାନଙ୍କୁ ଅଧିକ ଆଧୁନିକ, ସମ୍ବେଦନଶୀଳ ଓ ଗତିଶୀଳ କରିବା ପାଇଁ ଏକ ପ୍ରମୁଖ ପଦକ୍ଷେପ ବୋଲି ସେ କହିଥିଲେ ।
ରାଷ୍ଟ୍ରପତି କହିଥିଲେ ଯେ ଭିତ୍ତିଭୂମିର ଅଭୂତପୂର୍ବ ବିକାଶ ଯୋଗୁଁ ଦେଶର ଦୂରଦୂରାନ୍ତରେ ପହଞ୍ଚିବା ଆଜି ଖୁବ ସହଜ ହୋଇଛି । ପ୍ରତ୍ୟେକ ଲୋକ ସେବକ ତାଙ୍କ ଦାୟୀତ୍ୱରେ ଥିବା ଅଞ୍ଚଳର ସବୁଠାରୁ ବଞ୍ଚିତ ଓ ଅବହେଳିତ ବ୍ୟକ୍ତି ନିକଟରେ ପହଞ୍ଚି ତାର ଜୀବନଧାରଣ ମାନ ଉନ୍ନତ କରିବା ଆବଶ୍ୟକ ବୋଲି ସେ କହିଥିଲେ । ଯେଉଁମାନେ ବିଭିନ୍ନ କଲ୍ୟାଣକାରୀ ବା ବିକାଶ ଯୋଜନା ସମ୍ପର୍କରେ ଅନଭିଜ୍ଞ ସେମାନଙ୍କୁ ସେମାନେ ତାର ସୁଯୋଗ ଦେବା ଦରକାର । ପ୍ରତ୍ୟେକ କଲ୍ୟାଣକାରୀ ପଦକ୍ଷେପ ପ୍ରକୃତପକ୍ଷେ ସଫଳ ହେବ ଯଦି ତାହାର ସୁବିଧା ସମାଜର ଗରୀବ, ଅବହେଳିତ ଓ ସମାଜର ସବୁଠାରୁ ନିମ୍ନ ସ୍ତରରେ ରହୁଥିବା ବ୍ୟକ୍ତିମାନଙ୍କ ନିକଟରେ ପହଞ୍ଚେ ବୋଲି ସେ ସେମାନଙ୍କୁ ମନେ ପକାଇ ଦେଇଥିଲେ । ଲୋକସେବକମାନେ ସେଭଳି ସୁବିଧାରୁ ବଞ୍ଚିତ ବ୍ୟକ୍ତିମାନଙ୍କ ନିକଟରେ ପହଞ୍ଚିବାର ଦରକାର ବୋଲି ସେ କହିଥିଲେ । ସୁବିଧାରୁ ବଞ୍ଚିତ ବ୍ୟକ୍ତିମାନେ ସେମାନଙ୍କ ନିକଟରେ ସାହାଯ୍ୟ ଯେପରି ପହଞ୍ଚେ ତାହା ସୁନିଶ୍ଚିତ ହେବା ଦରକାର ।
ରାଷ୍ଟ୍ରପତି କହିଥିଲେ ଯେ ଲୋକ ସେବକ ଜନସେବା ପ୍ରତି ଉତ୍ସର୍ଗୀକୃତ ରଖିବା ସହ ଦୁର୍ବଳ ଶ୍ରେଣୀ ଲୋକମାନଙ୍କ ପ୍ରତି ଦୟା ଓ ସହାନୁଭୂତିଶୀଳ ହେବା ସହ ସର୍ବୋଚ୍ଚ ସାଧୁତା ନିରପେକ୍ଷତା ଓ ବସ୍ତୁନିଷ୍ଠତା ପ୍ରଦର୍ଶନ କରିବା ଦରକାର । ସେମାନେ ପଞ୍ଚାୟତିରାଜ ଅନୁଷ୍ଠାନ, ସୂଚୀଭୁକ୍ତ ଅଞ୍ଚଳ ଓ ତଫସିଲଭୁକ୍ତ ଉପଜାତି ଏବଂ ଷଷ୍ଠ ସୂଚୀଭୁକ୍ତ ଉତ୍ତର ପୂର୍ବାଞ୍ଚଳରେ ଆଦିବାସୀ ବହୁଳ ଅଞ୍ଚଳରେ ସମ୍ବିଧାନରେ ଥିବା ବିଧିବ୍ୟବସ୍ଥା ପ୍ରତି ସମ୍ମାନ ଦେବା ଦରକାର ।
ରାଷ୍ଟ୍ରପତି କହିଥିଲେ ଯେ ଲୋକସେବକମାନେ ତାଙ୍କ ନିଜ କର୍ମକ୍ଷେତ୍ରକୁ ମାନବିକ ବିକାଶ ସୂଚକାଙ୍କରେ ଯେପରି ସର୍ବଶ୍ରେଷ୍ଠ ହେବ ସେଥିପାଇଁ ଅହରହ ଚେଷ୍ଟା କରିବା ଆବଶ୍ୟକ । ବିଭିନ୍ନ ସୁବିଧାରୁ ବଞ୍ଚିତ ଲୋକମାନଙ୍କ ଜୀବନରେ ପରିବର୍ତ୍ତନ ଆଣି ସେମାନେ ଗର୍ବିତ ହେବା ଦରକାର । ଯେଉଁମାନଙ୍କ ସେବା କରିବା ସେମାନଙ୍କ କର୍ତ୍ତବ୍ୟ, ସେମାନଙ୍କ ପ୍ରତି ସେମାନେ ସମ୍ବେଦନଶୀଳ ହେବା ଦରକାର । ସେ କହିଥିଲେ ଯେ “ବସୁଧୈବ କୁଟୁମ୍ବକମ” ସମଗ୍ର ବିଶ୍ୱ ଏକ ବିରାଟ ପରିବାର ହେଉଛି ଭାରତୀୟ ଲୋକାଚାରର ଅଂଶ ବିଶେଷ । “ଭାରତମେବ କୁଟୁମ୍ବକମ” ସାରା ଭାରତ ମୋର ପରିବାର ସର୍ବଭାରତୀୟ ସେବାର ଲୋକସେବକମାନଙ୍କ ନିମନ୍ତେ ଏକ ଅଭିନ୍ନ ଅଂଶ ହେବା ଦରକାର ବୋଲି ସେ କହିଥିଲେ ।
SM/DD
(Visitor Counter : 104
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବେଙ୍ଗାଲୁରୁରେ ବସ୍ ସ୍ମାର୍ଟ କ୍ୟାମ୍ପସ୍ ଉଦ୍ଘାଟନରେ ପ୍ରଧାନମନ୍ତ୍ରୀଙ୍କ ଭିଡିଓ ବାର୍ତ୍ତା ଜରିଆରେ ସମ୍ବୋଧନ
“ବୈଷୟିକ ଜ୍ଞାନ ଓ ନବୋନ୍ମେଷରେ ପୁଞ୍ଜି ବିନିଯୋଗ ଖୁବ୍ ଗୁରୁତ୍ୱପୂର୍ଣ୍ଣ”
“ଭାରତୀୟ ଅଭିବୃଦ୍ଧି ଆହୁରି ଚିରହରିତ୍ ହେଉଛି”
“ଆମର ଡିଜିଟାଲ ଇଣ୍ଡିଆରେ ଦୃଶ୍ୟପଟ ହେଉଛି ସମସ୍ତ ସରକାରୀ କାର୍ଯ୍ୟରେ ସମନ୍ୱିତ ବୈଷୟିକ ବ୍ୟବସ୍ଥା । ମୁଁ ବିଶ୍ୱକୁ ଆମ ଦେଶରେ ପୁଞ୍ଜି ନିବେଶ ସୁଯୋଗ ଦେବାକୁ ଅନୁରୋଧ କରୁଛି”
“ଆଜି ବସ୍ ଯେତିକି ଜର୍ମାନ, ସେତିକି ଭାରତୀୟ । ଏହା ଜର୍ମାନ ଯାନ୍ତ୍ରିକ ଓ ଭାରତୀୟ ଶକ୍ତିର ମହାନ ଉଦାହରଣ”
ନୂଆଦିଲ୍ଲୀ,୩୦-୬: ବସ୍ ଇଣ୍ଡିଆ ଭାରତରେ ଶହେବର୍ଷ ପୂରଣ କରିଥିବା ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଭିଡିଓ ବାର୍ତ୍ତା ଜରିଆରେ ସମ୍ବୋଧନ କରିଛନ୍ତି ।
ପ୍ରଥମେ ପ୍ରଧାନମନ୍ତ୍ରୀ ବସ୍ ଇଣ୍ଡିଆ ଭାରତରେ ଏହା ଶହେବର୍ଷର ଉପସ୍ଥିତି ଜାହିର କରିଥିବାରୁ ଅଭିନନ୍ଦନ ଜଣାଇଛନ୍ତି । ସ୍ୱାଧୀନତାର ୭୫ବର୍ଷ ଦେଶ ପାଳନ କରିବାକୁ ଯାଉଥିବାରୁ ଏହା ଆହୁରି ଗୁରୁତ୍ୱପୂର୍ଣ୍ଣ ଓ ଏହାର ସ୍ୱତନ୍ତ୍ର ମହତ୍ୱ ରହିଥିବା ଶ୍ରୀ ମୋଦୀ କହିଛନ୍ତି । ଏହି ଅବସରରେ ବସ୍ ସ୍ମାର୍ଟ କ୍ୟାମ୍ପସ ମଧ୍ୟ ଉଦ୍ଘାଟିତ ହୋଇଛି। “ଏହି କ୍ୟାମ୍ପସ ଭବିଷ୍ୟତରେ ଭାରତ ଓ ସମଗ୍ର ବିଶ୍ୱ ନିମନ୍ତେ ଅନେକ ସାମଗ୍ରୀ ଓ ସମସ୍ୟା ସମାଧାନ ପାଇଁ କାର୍ଯ୍ୟ କରିବ” ବୋଲି ପ୍ରଧାନମନ୍ତ୍ରୀ କହିଛନ୍ତି । ପ୍ରଧାନମନ୍ତ୍ରୀ ଅକ୍ଟୋବର, ୨୦୧୫ ରେ ବେଙ୍ଗାଲୁରରେ ଥିବା ବସ୍ ପ୍ରତିଷ୍ଠାନ କିପରି ଚାନ୍ସେଲର ମାର୍କେଲ ସହ ଗସ୍ତ କରିଥିଲେ ତା’ର ସ୍ମୃତିଚାରଣ କରିଥିଲେ ।
ବର୍ତ୍ତମାନ ସମୟ କିପରି ପ୍ରଯୁକ୍ତି ବିଦ୍ୟାର ଯୁଗ ଓ ଏହାର ସୁଫଳ ବୈଶ୍ୱିକ ମହାମାରୀ କାଳରେ ପ୍ରଦର୍ଶିତ ହୋଇଥିଲା । ସେ ଦୃଷ୍ଟିରୁ ପ୍ରଯୁକ୍ତି ଓ ନବୋନ୍ମେଷୀ କ୍ଷେତ୍ରରେ ପୁଞ୍ଜି ବିନିଯୋଗ ବେଶ୍ ଗୁରୁତ୍ୱପୂର୍ଣ୍ଣ ବୋଲି ପ୍ରଧାନମନ୍ତ୍ରୀ କହିଥିଲେ । ନବୋନ୍ୱ କ୍ଷେତ୍ରରେ ବସ୍ର କାର୍ଯ୍ୟକୁ ପ୍ରଶଂସା କରି ନିରନ୍ତର ସ୍ଥାୟିତ୍ୱ ଉପରେ ଆଲୋକପାତ କରିଥିଲେ । ଏଥିନେଇ ପ୍ରଧାନମନ୍ତ୍ରୀ କହିଥିଲେ “ଭାରତର ଅଭିବୃଦ୍ଧି ଅଧିକ ସବୁଜ ଓ ସତେଜ ହୋଇଥିବାବେଳେ ଗତ ଆଠବର୍ଷ ମଧ୍ୟରେ ଆମର ସୌରଶକ୍ତି ସାମର୍ଥ୍ୟ ୨୦ଗୁଣ ବୃଦ୍ଧି ପାଇଛି ।” ଉଭୟ ଭାରତ ଓ ଭାରତ ବାହାରେ ଅଙ୍ଗାରକାମ୍ଳ ରହିତ ସଫଳତା ନିମନ୍ତେ ବସ୍ର ଉଦ୍ୟମକୁ ପ୍ରଧାନମନ୍ତ୍ରୀ ପ୍ରଶଂସା କରିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ ଆଜି ଭାରତ ବିଶ୍ୱରେ ଏକ ଦୃତ ଅଭିବୃଦ୍ଧିଗାମୀ ଅର୍ଥ ବ୍ୟବସ୍ଥା । ଗତ ଦୁଇବର୍ଷ ମଧ୍ୟରେ ପୁଞ୍ଜିନିବେଶ ମଧ୍ୟ ବୃଦ୍ଧି ପାଇଛି । “ଆମର ଷ୍ଟାର୍ଟ ଅପ୍ସ ବିଶ୍ୱରେ ଆମ ଯୁବ ଶକ୍ତି ଯୋଗୁଁ ବୃହତମ ହୋଇପାରିଛି । ବୈଷୟିକ ବିଶ୍ୱରେ ମଧ୍ୟ ଅନେକ ସୁଯୋଗ ସମ୍ଭାବନା ରହିଛି ।” ଭାରତ ସରକାର ସବୁ ଗାଁକୁ ଦ୍ରୁତ ଶକ୍ତି ଯୁକ୍ତ ଇଣ୍ଟରନେଟ ସଂଯୋଗ ଦେବା ଦିଗରେ କାର୍ଯ୍ୟ କରୁଛନ୍ତି ।” ସମସ୍ତ ସରକାରୀ କାର୍ଯ୍ୟରେ ସମନ୍ୱୟ ବୈଷୟିକ ବ୍ୟବସ୍ଥା ହେଉଛି ଆମ ଡିଜିଟାଲ ଇଣ୍ଡିଆର ଦୃଶ୍ୟପଟ୍ଟ । ଏହାର ସୁଯୋଗ ନେଇ ଆମ ଦେଶରେ ପୁଞ୍ଜିବିନିଯୋଗ ନିମନ୍ତେ ମୁଁ ସାରା ପୃଥିବୀକୁ ଅନୁରୋଧ କରୁଛି ।
ଏପରି ଗୁରୁତ୍ୱପୂର୍ଣ୍ଣ ଅବସରରେ ପ୍ରଧାନମନ୍ତ୍ରୀ ବସ୍କୁ ଭାରତରେ ଅଧିକ କିଛି କରିବା ନେଇ ଚିନ୍ତା କରିଥିବାକୁ ପରାମର୍ଶ ଦେଇଥିଲେ । “ଆଗାମୀ ୨୫ବର୍ଷ ପାଇଁ ଲକ୍ଷ୍ୟଧାର୍ଯ୍ୟ କରି ଓ ତୁମର ସଂସ୍ଥା ଏହା କରିପାରିବ । ଶହେବର୍ଷ ଆଗରୁ ବସ୍ ଭାରତକୁ ଏକ ଜର୍ମାନ କମ୍ପାନୀଭାବେ ଆସିଥିଲା । ଆଜି କିନ୍ତୁ ଏହା ଜର୍ମାନ ଭଳି ଭାରତୀୟ ଅଧିକ ହୋଇଛି । ଏହା ଜର୍ମନ ଯାନ୍ତ୍ରିକ ଜ୍ଞାନ ଓ ଭାରତୀୟ ଶକ୍ତିର ଏକ ମହାନ୍ ଉଦାହରଣ । ଏହି ଭାଗିଦାରୀ ଅଧିକରୁ ଅଧିକ ଶକ୍ତିଶାଳୀ ହେବ” ବୋଲି ସେ ଶେଷରେ ପ୍ରକାଶ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶିଷ୍ଟ କନ୍ନଡ ଲେଖକ ତଥା କବି ଶ୍ରୀ ଚେନ୍ନାଭିରା କାନାଭିଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଦୁଃଖ ପ୍ରକାଶ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶିଷ୍ଟ କନ୍ନଡ ଲେଖକ ତଥା କବି ଶ୍ରୀ ଚେନ୍ନାଭିରା କାନାଭିଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଶ୍ରୀ ଚେନ୍ନାଭିରା କାନାଭୀଙ୍କ ମହାନ କବିତା ଏବଂ ଲେଖା ଦଶନ୍ଧି ଧରି କନ୍ନଡ ସାହିତ୍ୟକୁ ସମୃଦ୍ଧ କରିପାରିଛି । ତାଙ୍କ ଦେହାନ୍ତରେ ଦୁଃଖିତ । ତାଙ୍କ ପରିବାର ଏବଂ ପ୍ରଶଂସକଙ୍କୁ ସମବେଦନା । ଓମ୍ ଶାନ୍ତି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
13ଶ ବ୍ରିକ୍ସ ଶିଖର ସମ୍ମିଳନୀରେ ପ୍ରଧାନମନ୍ତ୍ରୀଙ୍କ ଉଦ୍ଘାଟନି ଭାଷଣ
ମହାମହିମ, ରାଷ୍ଟ୍ରପତି ପୁଟିନ, ରାଷ୍ଟ୍ରପତି ଶି, ରାଷ୍ଟ୍ରପତି ରାମଫୋସା, ରାଷ୍ଟ୍ରପତି ବୋଲ୍ସୋନାରୋ
ନମସ୍କାର
ବ୍ରିକ୍ସ ଶିଖର ବାର୍ତ୍ତାରେ ଆପଣ ସଭିଙ୍କୁ ସ୍ବାଗତ କରୁଛି। ବିକାଶର 15ଶ ବାର୍ଷିକିରେ ଏହି ସମିଟର ଅଧ୍ୟକ୍ଷତା କରିବା ମୋ ପାଇଁ, ଏବଂ ଭାରତ ପାଇଁ ଏକ ଆନନ୍ଦର ବିଷୟ। ଆଜିର ଏହି ବୈଠକରେ ଆମ ନିକଟରେ ବିସ୍ତୃତ ଏଜେଣ୍ଡା ରହିଛି। ବୈଠକର ଏଜେଣ୍ଡା ଆପଣ ସଭିଙ୍କ ପାଖରେ ରହିଛି। ଯଦି ଆପଣ ସଭିଙ୍କ ସହମତି ଥିବ ତେବେ ଆମେ ଏହି ଏଜେଣ୍ଡାକୁ ଗ୍ରହଣ କରିପାରିବା। ଆପଣଙ୍କୁ ଧନ୍ୟବାଦ। ଏଜେଣ୍ଡାକୁ ବର୍ତ୍ତମାନ ସ୍ବୀକାର କରାଯାଉଛି।
ମହାମହିମ,
ଏଜେଣ୍ଡା ପାରିତ ହେବା ପରେ, ଆମେ ସଭିଏଁ ସଂକ୍ଷିପ୍ତରେ ନିଜର ଓପନିଂ ରିମାର୍କ ଦେଇ ପାରିବା। ପ୍ରଥମେ ମୁଁ ମୋର ପ୍ରାରମ୍ଭିକ ମତାମତ ଦେବି, ଏବଂ ଏହାପରେ ଜଣେ ପରେ ଜଣେ ଆପଣ ସଭିଙ୍କୁ ଆମନ୍ତ୍ରିତ କରିବି।
ମହାମହିମ,
ଭାରତର ଅଧ୍ୟକ୍ଷତା ସମୟରେ ଆମକୁ ସମସ୍ତ ବ୍ରିକ୍ସ ପାର୍ଟନରମାନଙ୍କ ଠାରୁ ବହୁତ ସହଯୋଗ ମିଳିଛି। ଏଥିପାଇଁ ମୁଁ ଆପଣ ସଭିଙ୍କ ନିକଟରେ କୃତଜ୍ଞ ଅଟେ। ଗତ ପନ୍ଦର ବର୍ଷରେ ବ୍ରିକ୍ସ ଅନେକ ଉପଲବ୍ଧି ହାସଲ କରିଛି। ଆଜି ଆମେ ବିଶ୍ବର ବିକାଶଶୀଳ ଅର୍ଥବ୍ୟବସ୍ଥା ପାଇଁ ପ୍ରଭାବଶାଳୀ ସ୍ବର ଅଟୁ। ବିକାଶଶୀଳ ଦେଶକୁ ପ୍ରାଥମିକତା ଉପରେ ଧ୍ୟାନ କେନ୍ଦ୍ରିତ କରିବା ପାଇଁ ମଧ୍ୟ ଏହି ମଞ୍ଚ ଉପଯୋଗୀ ରହିଛି।
ବ୍ରିକ୍ସ ନ୍ୟୁ ଡେଭଲପମେଣ୍ଟ ବ୍ୟାଙ୍କ, କଣ୍ଟିନଜେନ୍ସି ରିଜର୍ଭ ଏଗ୍ରିମେଣ୍ଟ ଏବଂ ଏନର୍ଜି ରିସର୍ଚ୍ଚ କୋପରେସନ ପ୍ଲାଟଫର୍ମ ପରି ମଜବୁତ୍ ସଂସ୍ଥାର ସୃଜନ କରିଛି। ନିସନ୍ଦେହ ଗର୍ବ କରିବା ପାଇଁ ଆମ ନିକଟରେ ବହୁତ କିଛି ରହିଛି। କିନ୍ତୁ ଏହା ମଧ୍ୟ ଗୁରୁତ୍ବପୂର୍ଣ୍ଣ ଯେ ଆମେ ଆତ୍ମସନ୍ତୁଷ୍ଟ ହେବା ନାହିଁ ଏବଂ ଏହା ମଧ୍ୟରେ ସୀମିତ ରହିବା ନାହିଁ। ଆମକୁ ଏହା ସୁନିଶ୍ଚିତ କରିବାକୁ ହେବ ଯେ ବ୍ରିକ୍ସ ଆଗାମୀ 15 ବର୍ଷରେ ଆହୁରି ଦାୟୀତ୍ବସମ୍ପର୍ଣ୍ଣ ହେବ। ଭାରତ ନିଜର ଅଧ୍ୟକ୍ଷତା ପାଇଁ ଯେଉଁ ଥିମ ର ଚୟନ କରିଛି, ତାହା ଏହି ପ୍ରାଥମିକତାକୁ ଦର୍ଶାଇଥାଏ – ‘‘ବ୍ରିକ୍ସ ଆଟ୍ 15 : ଇଣ୍ଟ୍ରା- ବ୍ରିକ୍ସ କୋପରେସନ୍ ଫର କଣ୍ଟିନ୍ୟୁଟି, କନସୋଲିଡେସନ ଆଣ୍ଡ କନ୍ସେନ୍ସସ୍’’ ଏହି ଚାରି ସି ଏକ ପ୍ରକାର ଭାବରେ ଆମର ବ୍ରିକ୍ସ ଭାଗିଦାରୀର ମୂଳ ସିଦ୍ଧାନ୍ତ ଅଟେ।
ଚଳିତ ବର୍ଷ କୋଭିଡ୍ ର ଆହ୍ବାନ ସତ୍ତ୍ବେ, 150 ରୁ ଅଧିକ ବ୍ରିକ୍ସ ବୈଠକ ଏବଂ କାର୍ଯ୍ୟକ୍ରମ ଆୟୋଜିତ କରାଯାଇଛି, ଯେଉଁଥିରେ 20 ରୁ ଅଧିକ ମନ୍ତ୍ରୀ ସ୍ତରର ଥିଲେ। ପରମ୍ପରାଗତ କ୍ଷେତ୍ରରେ ସହଯୋଗକୁ ବୃଦ୍ଧି କରିବା ସହିତ ଆମେ ବ୍ରିକସର ଏଜେଣ୍ଡାର ବିସ୍ତାର କରିବାର ମଧ୍ୟ ପ୍ରଚେଷ୍ଟା କରିଛୁ। ଏହି ସନ୍ଦର୍ଭରେ ଚଳିତ ବର୍ଷ ବ୍ରିକ୍ସ ଅନେକ ‘‘ଫାଷ୍ଟ’’ ହାସଲ କରିଛି। ଅର୍ଥାତ ଅନେକ ବିଷୟ ପ୍ରଥମ ଥର ହୋଇଛି। ନିକଟରେ ପ୍ରଥମ ‘‘ବ୍ରିକ୍ସ ଡିଜିଟାଲ୍ ହେଲ୍ତ ସମ୍ମିଳନୀ’’ର ଆୟୋଜନ ହୋଇଛି। ଟେକ୍ନୋଲୋଜି ସହାୟତାରେ ହେଲ୍ଥ ଆକ୍ସେସକୁ ବଢ଼ାଇବା ପାଇଁ ଏହା ଏକ ନୂତନ ପଦକ୍ଷେପ ଅଟେ। ନଭେମ୍ବରରେ ଆମର ଜଳ ସମ୍ବଳ ମନ୍ତ୍ରୀ ବ୍ରିକ୍ସ ଫର୍ମାଟରେ ପ୍ରଥମ ଥର ସାକ୍ଷାତ କରିବେ। ଏହା ମଧ୍ୟ ପ୍ରଥମ ଥର ହୋଇଛି ଯେ ବ୍ରିକ୍ସ ‘‘ମଲ୍ଟିଲାଟେରାଲ୍ ସିଷ୍ଟମ୍ ର ମଜବୁତି ଏବଂ ସୁଧାର’’ ଉପରେ ଏକ ମିଳିତ ପୋଜିସନ ଗ୍ରହଣ କରିଛି। ଆମେ ବ୍ରିକ୍ସ ‘‘କାଉଣ୍ଟର ଟେରୋରିଜିମ୍ ଆକ୍ସନ ପ୍ଲାନ’’ ମଧ୍ୟ ଅପଡେଟ୍ କରିଛୁ। ଆମର ଅନ୍ତରୀକ୍ଷ ଏଜେନ୍ସିଙ୍କ ମଧ୍ୟରେ ‘‘ରିମୋଟ୍ ସେନ୍ସିଂ ସାଟେଲାଇଟ୍ କନଷ୍ଟେଲେସନ’’ ରାଜିନାମା ଦ୍ବାରା ସହଯୋଗର ଆଉ ଏକ ନୂଆ ଅଧ୍ୟାୟ ଆରମ୍ଭ ହେଉଛି।
ଆମର କଷ୍ଟମ୍ସ ବିଭାଗ ମଧ୍ୟରେ ସହଯୋଗ ଦ୍ବାରା ଇଣ୍ଟ୍ରା ବ୍ରିକ୍ସ ବ୍ୟବସାୟ ସହଜ ହେବ। ଏକ ଭର୍ଚୁଆଲ୍ ନେଟୱର୍କ ଭାବରେ ‘‘ବ୍ରିକ୍ସ ଭାକ୍ସିନ୍ ଗବେଷଣା ଏବଂ ବିକାଶ କେନ୍ଦ୍ର’’ ଆରମ୍ଭ କରିବା ଉପରେ ସହମତି ସୃଷ୍ଟି ହୋଇଛି। ‘‘ବ୍ରିକ୍ସ ଆଲାଏନ୍ସ ଅନ୍ ଗ୍ରୀନ୍ ଟୁରିଜିମ୍’’ ଆଉ ଏକ ନୂଆ ପଦକ୍ଷେପ ଅଟେ।
ମହାମହିମ,
ଏହି ସମସ୍ତ ପଦକ୍ଷେପ ଦ୍ବାରା କେବଳ ନାଗରିକତାକୁ ଲାଭ ମିଳିବ ନାହିଁ, ଆମର ବ୍ରିକ୍ସ ସଙ୍ଗଠନ ମଧ୍ୟ ଆଗାମୀ ବର୍ଷରେ ପ୍ରାସଙ୍ଗିକ ହେବ। ମୋର ବିଶ୍ବାସ ଯେ ଆଜିର ବୈଠକ ବ୍ରିକ୍ସକୁ ଭବିଷ୍ୟତରେ ଆହୁରି ଉପଯୋଗୀ କରିବା ପାଇଁ ଉପଯୁକ୍ତ ଦିଗ ପ୍ରଦାନ କରିବ। ଏହି ମହତ୍ତ୍ବପୂର୍ଣ୍ଣ ବିଶ୍ବ ତଥା କ୍ଷେତ୍ରୀୟ ବିଷୟ ଉପରେ ମଧ୍ୟ ଆଲୋଚନା କରିବା।
BS
(Visitor Counter : 41
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ଓଡିଶା ସମେତ 8ଟି ରାଜ୍ୟ ପାଇଁ 5751.27 କୋଟି ଟଙ୍କାର ଅତିରିକ୍ତ କେନ୍ଦ୍ରୀୟ ସହାୟତା
କେନ୍ଦ୍ର ସ୍ୱରାଷ୍ଟ୍ରମନ୍ତ୍ରୀ ଅମିତ ଶାହାଙ୍କ ଅଧ୍ୟକ୍ଷତାରେ ଗଠିତ ଉଚ୍ଚସ୍ତରୀୟ କମିଟି ଦେଶର 8ଟି ରାଜ୍ୟପାଇଁ 5751 କୋଟି 27 ଲକ୍ଷ ଟଙ୍କାର ଅତିରିକ୍ତ ସହାୟତା ରାଶି ଅନୁମୋଦନ କରିଛନ୍ତି । ବନ୍ୟା, ମରୁଡ଼ି, ଭୂସ୍ଖଳନ ଓ ବାତ୍ୟାଭଳି ପ୍ରାକୃତିକ ବିପତ୍ତି ପାଇଁ ଓଡ଼ିଶା, ବିହାର,ମହାରାଷ୍ଟ୍ର, କେରଳ, ନାଗାଲାଣ୍ଡ, ରାଜସ୍ଥାନ, ପଶ୍ଚିମବଙ୍ଗ ଓ କର୍ଣ୍ଣାଟକ ଏହି ସହାୟତା ପାଇବେ । ପ୍ରାକୃତିକ ବିପର୍ଯ୍ୟୟ ରେସପନ୍ସ ଫଣ୍ଡ ରୁ ଏହି ଫଣ୍ଡ ଯୋଗାଇ ଦିଆଯିବ । ତେବେ ଏହି ଅର୍ଥ ପ୍ରଦାନ ପାଇଁ କମିଟି କେତେକ ସର୍ତ୍ତାରୋପ କରିଛି । 2019ରେ ହୋଇଥିବା ପ୍ରାକୃତିକ ବିପତ୍ତି ନିମନ୍ତେ ସଂପୃକ୍ତ ରାଜ୍ୟଗୁଡ଼ିକୁ ଏହି ଅତିରିକ୍ତ ସହାୟତା ଦିଆଯିବ । ଏପ୍ରିଲ ପହିଲା ଆର୍ଥିକ ବର୍ଷ ଆରମ୍ଭ ସୁଦ୍ଧା ସଂପୃକ୍ତ ରାଜ୍ୟମାନେ ଏନଡିଆରଏଫରୁ ଯଦି ଅଗ୍ରୀମ ଆକାରରେ ଅର୍ଥ ନେଇଛନ୍ତି ତାହାହେଲେ ତାହାର 50 ଭାଗ ଅର୍ଥ ମଞ୍ଜୁର ହେବ ତାହାକୁ ଆଡଜଷ୍ଟ କରାଯିବ । ବିହାର ଏହି ଅତିରିକ୍ତ ସହାୟତା ବାବଦରେ 953.17 କୋଟି ଟଙ୍କା ପାଇବାକୁ ଥିବାବେଳେ ଇତିମଧ୍ୟରେ 400 କୋଟି ଟଙ୍କା ରାଜ୍ୟକୁ ଦିଆସରିଛି । ସେହିଭଳି କେରଳ 460କୋଟି 77ଲକ୍ଷ, ନାଗାଲାଣ୍ଡ 177.37 କୋଟି, ଓଡ଼ିଶା 179 କୋଟି 64 ଲକ୍ଷ, ମହାରାଷ୍ଟ୍ର 1758 କୋଟି 18ଲକ୍ଷ, ପଶ୍ଚିମବଙ୍ଗ 1090 କୋଟି 68ଲକ୍ଷ, ରାଜସ୍ଥାନ 1119 କୋଟି 98ଲକ୍ଷ ଟଙ୍କା ପାଇବେ । ଏହାଛଡ଼ା କର୍ଣ୍ଣାଟକକୁ 2018-19 ବର୍ଷର ବକେୟା ବାବଦରେ 11କୋଟି 48 ଲକ୍ଷଟଙ୍କା ମିଳିବ ।
2019-20 ଆର୍ଥିକ ବର୍ଷର ଦେୟ ବାବଦରେ ଆଜିପର୍ଯ୍ୟନ୍ତ କେନ୍ଦ୍ର ସରକାର ଏନଡିଆରଏଫ ପାଣ୍ଠି ଓ ଅତିରିକ୍ତ ସହାୟତା ଆକାରରେ 29ଟି ରାଜ୍ୟକୁ 1037 କୋଟି 62 ଲକ୍ଷ ଟଙ୍କା ଯୋଗାଇ ଦେଇଛନ୍ତି । ଏହାମଧ୍ୟରେ ଜମ୍ମୁ-କଶ୍ମୀର ମଧ୍ୟ ଅନ୍ତର୍ଭୁକ୍ତ ।
ମହିଳା ଓ ଶିଶୁ କଲ୍ୟାଣ ମନ୍ତ୍ରଣାଳୟ
ଜାତୀୟ ମହିଳା କମିଶନର ଅଧ୍ୟକ୍ଷା ଶ୍ରୀମତୀ ରେଖା ଶର୍ମା ଆଉ ୩ ବର୍ଷର ଅନ୍ୟ ଏକ ଅବଧି ପାଇଁ ମନୋନୀତ ହୋଇଛନ୍ତି
ଜାତୀୟ ମହିଳା କମିଶନର ଆଇନ୍, ୧୯୯୦  ର ଧାରା ୩ ଅନୁଯାୟୀ, କେନ୍ଦ୍ର ସରକାର ଶ୍ରୀମତୀ ରେଖା ଶର୍ମାଙ୍କୁ ଜାତୀୟ ମହିଳା କମିଶନର ଅଧ୍ୟଧା ଭାବରେ ମନୋନିତ କରିଛନ୍ତି ଏବଂ ଏହା ୦୭.୦୮.୦୨୧ରୁ ୩ ବର୍ଷ ପାଇଁ କିମ୍ବା ୬୫ ବର୍ଷ ବୟସ ପର୍ଯ୍ୟନ୍ତ କିମ୍ବା ପରବର୍ତ୍ତୀ ଆଦେଶ ପର୍ଯ୍ୟନ୍ତ, ଯାହା ସବୁଠାରୁ ପ୍ରଥମେ ଆସିବ ସେ ପର୍ଯ୍ୟନ୍ତ କାର୍ଯ୍ୟକାରୀ ହେବ ।
HS
(Visitor Counter : 215
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ଭେଟିଲେ ନୋକିଆର ଅଧ୍ୟକ୍ଷ ତଥା ସିଇଓ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ନୋକିଆର ଅଧ୍ୟକ୍ଷ ତଥା ସିଇଓ ଶ୍ରୀ ପେକ୍କା ଲୁଣ୍ଡମାର୍କ ଭେଟିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଶ୍ରୀ @PekkaLundmarkଙ୍କ ସହ ଫଳପ୍ରଦ ବୈଠକ ହୋଇଛି, ଯେଉଁଥିରେ ଆମେ ପ୍ରଯୁକ୍ତିର ବିଭିନ୍ନ ଦିଗ ଏବଂ ସମାଜ କଲ୍ୟାଣରେ ଏହାର ବ୍ୟବହାର ସମ୍ପର୍କରେ ଆଲୋଚନା କଲୁ । ଆଗାମୀ ପୀଢିର ଡିଜିଟାଲ ଭିତ୍ତିଭୂମି ନିର୍ମାଣ କ୍ଷେତ୍ରରେ ଭାରତର ପ୍ରଗତି ସମ୍ପର୍କରେ ମଧ୍ୟ ଆମେ ଆଲୋଚନା କଲୁ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୋୟଲା ବୈଶାଖରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତ ତଥା ବିଶ୍ଵର କୋଣ ଅନୁକୋଣରେ ବସବାସ କରୁଥିବା ସମସ୍ତ ବଙ୍ଗୀୟମାନଙ୍କୁ ପୋୟଲା ବୈଶାଖ ଅବସରରେ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ଵିଟ୍ କରି “ଶୁଭୋ ନବୋ ବର୍ଷୋ”ର ଅଭିନନ୍ଦନ ଜଣାଇବା ସହିତ କହିଛନ୍ତି ଯେ, “ଜୀବନର ପ୍ରେମ ଏବଂ ଉତ୍ସବ ପାଳନର ଉତ୍ସାହ ଯାହା ବଙ୍ଗୀୟ ଲୋକମାନେ ଅନୁଭବ କରନ୍ତି ତାହା ପ୍ରକୃତରେ ହୃଦୟସ୍ପର୍ଶୀ । ପୋୟଲା ବୈଶାଖ ଅବସରରେ ଭାରତ ଏବଂ ସମଗ୍ର ବିଶ୍ୱରେ ବସବାସ କରୁଥିବା ବଙ୍ଗୀୟମାନଙ୍କୁ ମୋର ହାର୍ଦ୍ଦିକ ଶୁଭେଚ୍ଛା । ନୂତନ ବର୍ଷ ସମସ୍ତଙ୍କ ପାଇଁ ସୁଖ, ସମୃଦ୍ଧି ଏବଂ ଉତ୍ତମ ସ୍ୱାସ୍ଥ୍ୟ ଆଣିଦେଉ, ଏହାହିଁ ମୋର କାମନା” ।